《屏迹》
宋代·刘子翚

屏迹山樊避世喧，晚风落日静柴门。
寒泉绕竹通幽圃，小径穿柴入别村。
散策微吟霜叶脱，钩帘宴坐碧云翻。
閒中兴味知何晚，绝口名途不更言。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。